What Is Fawahish And Its Application?
فحش کیا ہے یہ انسان کی فطرت اور ان کا کلچر اور اقدار طے کرتے ہیں۔ کچھ چیزوں کے بارے میں دو رائے نہیں ہوتیں، اور کچھ کے بارے میں اختلاف ہوتا ہے۔ اس میں بحث کر کے فرد اپنے لیے طے کر سکتا ہے کہ وہ فحش ہے یا نہیں۔ مرد اور عورتوں کو حکم دیا گیا ہے کہ ایک دوسرے کے سامنے اپنے شرم گاہوں کو اچھی طرح ڈھانپ کر رکھیں (دیکھیے سورہ نور آیت 30 اور 31)۔ بس یہی حکم ہے۔ شرم گاہوں کو اچھی طرح ڈھانپ کر رکھنے کے لیے شرم گاہوں کے ساتھ جڑے اعضا کو بھی ڈھانپ لیا جاتا ہے۔ یہ لازمی ہے۔ ان میں ٹانگوں کے بیچ کی شرم گاہ اور اس کے ساتھ رانوں کو گھٹنوں تک عام طور ڈھانپا جاتا ہے۔ عورت کا سینہ بھی شرم گاہ ہے اس لیے سینے کے ساتھ کاندھے اور بازو بھی ڈھانپ لیے جاتے ہیں۔ عورتوں نے زینت کر رکھی ہو تو زینت کو ڈھانپ کر رکھنے کا حکم ہے البتہ جو زینت عام طور پر چھپائی نہیں جاتی وہ کھلی رہ سکتی ہے جیسے چہرے اور ہاتھوں کی زینت۔